Държавен вестник, бр. 30, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  30
РЕШЕНИЕ № 276
ОТ 6 АПРИЛ 2012 Г.
за приемане на отчета за дейността на Упра­
вителния съвет на Националния компенса­
ционен жилищен фонд за 2011 г.
На основание чл. 9, ал. 4 от Закона за уреж­
дане правата на граждани с многогодишни 
жилищноспестовни влогове
МИНИСТЕРСКИЯТ СЪВЕТ
Р Е Ш И :
1. Приема отчета за дейността на Упра­
вителния съвет на Националния компенса­
ционен жилищен фонд за 2011 г. съгласно 
приложение № 1.
2. Приема отчета за приходите и разходите 
по бюджета на Националния компенсационен 
жилищен фонд за 2011 г. съгласно приложе­
ние № 2.
Министър-председател:
Бойко Борисов
Главен секретар на Министерския съвет:
Росен Желязков
Приложение № 1
към т. 1
ОТЧЕТ
за дейността на Управителния съвет на Наци­
оналния компенсационен жилищен фонд при 
Министерския съвет за периода 1 януари – 31 де­
кември 2011 г. 
С чл. 9, ал. 1 от Закона за уреждане правата на 
граждани с многогодишни жилищноспестовни 
влогове (ЗУПГМЖСВ) на Управителния съвет 
(УС) на Националния компенсационен жилищен 
фонд (НКЖФ) е възложено изпълнението на 
следните функции:
1. Управление на имуществото на фонда.
2. Определяне на левовия индекс на спес­
товното число.
3. Контрол върху дейността на местните 
комисии.
С § 19 от преходните и заключителните 
разпоредби на Правилника за прилагане на 
ЗУПГМЖСВ изпълнението му е възложено на 
УС на НКЖФ.
I. Управление на имуществото на фонда.
1. Организиране набирането на средствата по 
фонда по реда на чл. 6, ал. 1 от закона:
а) субсидия в размер до 1 на сто от приходите 
на държавния бюджет;
б) постъпления от дарения и помощи от 
български и чуждестранни лица;
в) постъпления от продажба на жилища и 
вили, отнети в полза на държавата със съдебен акт;
г) възстановени средства от продавача, по­
лучил компенсации по този закон – § 16 от 
преходните и заключителните разпоредби на 
ППЗУПГМЖСВ.
Независимо че разпоредбата на чл. 6, ал. 1, 
т. 2 беше отменена със Закона за изменение и 
допълнение на ЗУЖВГМЖСВ (ДВ, бр. 100 от 
2008 г.), в НКЖФ постъпиха средства по фонд 
„Жилищно строителство“ в размер 160 080,11 лв.
Субсидията по буква „а“ е най-големият из­
точник на средства по НКЖФ. Със Закона за 
държавния бюджет на Република България за 
2011 г. и с Постановление № 334 на Министер­
ския съвет от 2010 г. за изпълнението на дър­
жавния бюджет на Република България за 2011 г. 
(приложение № 2 към чл. 1, ал. 2 – бюджет на 
Министерския съвет за 2011 г.) за НКЖФ като 
второстепенен разпоредител с бюджетни креди­
ти бяха предвидени средства за обезщетения и 
помощи за домакинства (левови компенсации) 
в размер 11 130 000,00 лв.
По наше предложение беше извършена ко­
рекция и на основание чл. 34, ал. 3 от Закона 
за устройството на държавния бюджет и § 45 
от преходните и заключителните разпоредби 
на Закона за държавния бюджет на Републи­
ка България за 2011 г. средствата по § 42-00 
„Текущи трансфери, обезщетения и помощи за 
домакинства“ бяха увеличени с 19 000,00 лв. и 
по уточнен план са 11 149 000,00 лв.
С § 4 от Постановление № 259 на Министер­
ския съвет от 2010 г. за изменение и допълнение 
на нормативни актове НКЖФ беше преобразуван 
във второстепенен разпоредител с бюджетни 
кредити към министъра на финансите.
На основание на утвърденото месечно раз­
пределение Министерството на финансите пре­
веждаше регулярно средства по фонда.
От приходоизточниците по букви „б“ и „в“ 
няма постъпления.
Неправомерно постъпилите по сметката 
на НКЖФ средства по буква „г“ в размер 
24 482,77 лв. постъпваха по сметката на пър­
востепенния разпоредител с бюджетни кредити.
2. Целево изразходване на средствата на 
НКЖФ.
Съгласно чл. 7, ал. 1 ЗУПГМЖСВ средствата 
на фонда се разходват за финансово компенсира­
не на жилищноспестовните влогове чрез левова 
компенсация на определените към 31 декември 
1990 г. спестовни числа по тях съобразно дейст­
ващия левов индекс.
През 2011 г. на местните комисии са преве­
дени средства за компенсации общо в размер 
11 172 885,99 лв., с които са компенсирани пра­
воимащи спестители по 1664 бр. влогове, като 
средната компенсация по един влог е 6714,47 лв.
II. Определяне на левовия индекс на спес­
товното число.
На основание чл. 7, ал. 2 ЗУПГМЖСВ УС на 
НКЖФ определя периодично размера на лево­
вия индекс на спестовното число, като основни 
критерии са: инфлационните процеси в страна­
та, пазарните цени на жилищата и наличните 
средства по фонда.
От влизането в сила на ЗУПГМЖСВ – 3 ав­
густ 1992 г., съобразявайки се с горните условия, 
УС на НКЖФ е променял многократно левовия 
индекс на спестовното число, като последната 
промяна е в сила от 1 май 2008 г. и индексът е 
в размер 0,08 лв., който действа и понастоящем.